OpenLLM-France/wikimedia huggingface dataset:
# Buruzko kalkulu

Buruzko kalkulua burmunina soilik erabiliz kalkulu matematikoak egitean datza, beste tresna batzuen laguntzarik gabe, hala nola kalkulagailuak edo arkatza eta papera edo hatzak erraz zenbatzeko. buruzko kalkuluak askotan arazo mota jakinetarako diseinatutako teknika espezifikoak erabiltzea dakar.
Buruzko kalkuluak egiteko gaitasun ohiz handia duten pertsonei buruzko kalkulatzaileak deitzen zaie. Zenbait kalkulatzailek eragiketa matematiko oso konplexuak egin ditzakete (adibidez, 5 zifra edo gehiago dituzten zenbakien biderketak) buruzko kalkuluaren bidez. Hala ere, matematikari onenak askotan ez datoz bat kalkulatzaile onenekin. Era berean, kalkulatzaike bikainak ez dira oroitzapen onenak dituztenak, buruzko kalkuluren teknikak eta oroimena hobetzeko teknikak desberdinak baitira. Munduko txapeldunak eta bi espezialitateetan (kalkulua eta oroimena) Errekorren Guinness Liburuan daudenak beti desberdinak izan ohi dira.
Buruzko kalkuluaren praktikak hainbat estrategia jartzen laguntzen dio ikasleari. Bere onurak aipagarriak dira: zenbaki zentzua eta trebetasun intelektualak garatzea, hala nola arreta eta kontzentrazioa, baita matematikarako zaletasuna ere. Irakaskuntzarako komeni da arau mnemoteknikoen aurkikuntza erakustea.

## Erreferentziak

* ↑ Mastrothanasis, Konstantinos; Geladari, Athina; Zervoudakis, Konstantinos; Strakalis, Panagiotis. (2018). «Primary school pupils’ strategies for mental addition and subtraction computations» International Journal of Education and Research 6 (8): 43–56..
* 1 2 «Cálculo ultrarrápido» ANECDOTARIO Y CURIOSIDADES MATEMÁTICAS.

## Kanpo estekak

* Kalkulu mentalak lantzeko JavaScript orria
* Buruz kalkulatzeko trikimailuak (ingelesez)
* Matematika berria: matematika ikusteko beste modu bat (ingelesez)
* Ohiko buruzko kalkulua denbora kontrolarekin
* Datuak: Q620584
* Multimedia: Mental calculators / Q620584
# Buruz behera beso eta eskuetan bermatuz

Buruz behera beso eta eskuetan bermatuz gorputzaren orekazko jarrera bertikala da, beso eta eskuetan bermaturik. Akrobazian, gimnastikan eta yogan praktikatzen da, baina baita jolas moduan ere. Oreka eta gorputz-enbor eta beso indartsuak eskatzen dituen jarrera da.

## Kanpo estekak

* Datuak: Q1554010
* Multimedia: Handstands / Q1554010
# Buruz ikasi

Buruz ikasi esaten zaio batez ere errepikapenaren bidez informazioa memorian finkatze prozesuari. Informazioa memorian finkatzeko hainbat teknika daude, oinarrizkoena errepikapena erabiltzea da.
Erretorikaren oinarrietako bat da memoria.

## Mnemoteknia trikimailuak

Mnemoteknia edo latinez «ars memoriae», «ars memorativa», buruz ikasteko eta gogoratzeko tekniken, sistemen, trikimailuen bilduma da. Azkarrago ikasteko eta hobeto gogoratzeko erabiltzen diren teknikak edo trikimailuak asko dira. Mnemotekniaren oinarria zera da, gogoratzeko zaila den kontu bat errazago gogoratuko den beste zerbaitekin lotu egiten da, horrela memoriari laguntzeko.
Adibidez euskarazko herskariak zeintzuk diren gogoratzeko bodega eta petaka hitzak erabili ohi dira.

### Errepikapena

Buruz ikasi nahi dena behin eta berriro errepikatzea da teknikarik oinarrizkoena.

### Akronimoen teknika

Hitz zerrenda labur bat gogoratzeko hitzen letra gako batzuekin hitz berri bat edo esaldi bat osatu egiten da. Sortutako hitz edo esaldi hori ikasiz hitz zerrenda osoa gogoratuko da.

### Irudimenarekin loturak

Irudimenezko palazioa ere deitu izan zaio teknika honi. Jauregi edo gaztelu bat irudikatzen da eta geletan gogoratzen lagunduko digun irudi esanguratsu batzuk imajinatzen dira.

### Txartelak edo kromoak

Txartelaren alde batean buruz ikasi nahi dena eta bestean definizioak, azalpenak, deskripzioak, irudiak. Buruz ikasitakoak baztertu eta pixkanaka-pixkanaka gero eta txartel gutxiago ikasteko.

### Hitz gakoak edo esanguratsuenak

Informazioa blokeka antolatzen dugu eta bloke bakoitzari irudi edo hitz bat lotzen diogu. Irudi edo hitz segida hori buruz ikasiz gero, lagungarri.

### Informazioa zatitu

Informazioa multzokatu edo zatitu egiten da. Telefono zenbaki bat, matrikula bat, esaterako, ez dugu bere osotasunean ikasiko. Zenbakiak, letrak, bikoteka, hirukoteka multzokatu eta ikasi ohi ditugu.

### Doinuak eta errimak

Errazago gogoratzen dugu testu bat doinu bati lotuta eta errimen laguntzari esker. Horrela ikasten zituzten, buruz, Erdi Aroko koblakariek ehunka, milaka bertso. Horrela transmititu dira, besteak beste euskal baladak. Pastoraletako aktoreek ere errazago ikasten dituzte euren testuak doinu eta errimen laguntzaz. Poemak errazago ikasten dira buruz doinua eta guzti.

## Ikus, gainera

* Memoria.
* Mnemoteknia
* Oroimena.
* Oroitzapena.

## Erreferentziak

* ↑ (Ingelesez) Bellos, Alex. (2015-03-13). «He ate all the pi : Japanese man memorises π to 111,700 digits» The Guardian ISSN 0261-3077. (Noiz kontsultatua: 2019-09-25).
* ↑ (Gaztelaniaz) Juan Villar. «Algunos truquillos más de memorización» mapa (Noiz kontsultatua: 2019-09-25).
* ↑ (Gaztelaniaz) Juan Villar. «Sencillos trucos de memorización» mapa (Noiz kontsultatua: 2019-09-25).

## Kanpo estekak

* Datuak: Q784221
* Multimedia: Rote learning / Q784221
# Buruzapi

Buruzapia bereziki emakumeek buruan janzten duten buruko oihal edo zapi lotua da. Garai batean, ohikoa zen baserriko lanetan erabiltzea. Egun, Euskal Herriko eta beste zenbait herrialdetako jantzi tradizionalen osagarria da.

## Ikus, gainera

* Belo

## Kanpo estekak

* Datuak: Q180617
* Multimedia: Bandanas / Q180617
# Buruzagitzaren Konfederazio Frantsesa - Buruzagien Konfederazio Orokorra

Buruzagitzaren Konfederazio Frantsesa - Buruzagien Konfederazio Orokorra (CFE-CGC) (frantsesez: Confédération Française de l'Encadrement - Confédération Générale des Cadres) Frantziako erakunde sindikala, 1944an sortua. Enpresetako buruzagiak, agintedunak eta merkatari-ordezkariak elkartzen ditu.

## Kanpo estekak

* Datuak: Q2992730
* Multimedia: Confédération française de l'encadrement - Confédération générale des cadres / Q2992730
# Buruz buruko erremonte txapelketa

Buruz buruko erremonte txapelketa erremonte profesionalean jokatzen den txapelketa garrantzitsuena da. Egun Casino Kursaal Torneoa izena du, horixe baita bere babeslea. 1944an sortua, lehendabiziko garailea Jesús Abrego izan zen. Hala ere, 1986ra arte ez zen finkatu. Txapelketa gehien dituen pilotaria Koteto Ezkurra da.

## Palmaresa

| Urtea | Txapelduna | Txapeldunordea | Emaitza | Pilotalekua |
| 1944 | Abrego I.a | Salsamendi III.a | | Urumea |
| 1952 | Areso | | | |
| 1985 | Intxauspe | Zestau I.a | | Galarreta |
| 1986 | Agerre | Intxauspe | | Galarreta |
| 1987 | Intxauspe | Mujika I.a | | Galarreta |
| 1988 | Mujika I.a | Aizpuru | | Galarreta |
| 1989 | Matxin II.a | Intxauspe | | |
| 1990 | Matxin II.a | Mujika I.a | | Galarreta |
| 1991 | Mujika I.a | Elizalde | | Galarreta |
| 1992 | Matxin II.a | Mujika I.a | | Galarreta |
| 1993 | Aizpuru | Agerre | | Galarreta |
| 1994 | Matxin II.a | Aizpuru | | Galarreta |
| 1995 | Ezkurra | Aizpuru | | Galarreta |
| 1996 | Ezkurra | Eizagirre | | Galarreta |
| 1997 | Ezkurra | Eizagirre | | Galarreta |
| 1998 | Ezkurra | Lizaso | | Galarreta |
| 1999 | Ezkurra | Eizagirre | | Galarreta |
| 2000 | Lizaso | Ezkurra | | Galarreta |
| 2001 | Ezkurra | Lizaso | | Galarreta |
| 2002 | Ezkurra | Zeberio | | Galarreta |
| 2003 | Eizagirre | Ezkurra | | Galarreta |
| 2004 | Ezkurra | Lizaso | 35-33 | Galarreta |
| 2005 | Ezkurra | Lizaso | | Galarreta |
| 2006 | Zeberio | Urrutia | 35-31 | Galarreta |
| 2007 | Zeberio | Ezkurra | 35-17 | Galarreta |
| 2008 | Urrutia | Zeberio | 35-29 | Galarreta |
| 2009 | Urrutia | Zeberio | 35-33 | Galarreta |
| 2010 | Ezkurra | San Miguel | 30-24 | Galarreta |
| 2011 | Ezkurra | Urrutia | 30-22 | Galarreta |
| 2012 | Urriza | | | Galarreta |
| 2013 | | Urriza | | Galarreta |
| 2014 | Urriza | | | Galarreta |
| 2015 | Urriza | Uterga | 30-20 | Galarreta |
| 2016 | Urriza | Barrenetxea III.a | 30-21 | Galarreta |
| 2018 | Urriza | Uterga | 30-15 | Galarreta |
| 2019 | Barrenetxea IV.a | Urriza | 30-20 | Galarreta |
| 2020 | Urriza | Endika | 30-27 | Galarreta |
| 2021 | Barrenetxea IV.a | Urriza | | Galarreta |
| 2022 | Urriza | Barrenetxea IV.a | | Galarreta |
| 2023 | Ansa II.a | Juanenea | | Galarreta |
| 2024 | Barrenetxea IV.a | Juanenea | | Galarreta |

## Finalak pilotariaren arabera

| Pilotaria | Txapelak | Finalak |
| Ezkurra | 11 | 14 |
| Urriza | 4 | 5 |
| Matxin II.a | 4 | 4 |
| Mujika I.a | 2 | 5 |
| Zeberio | 2 | 5 |
| Intxauspe | 2 | 4 |
| Urrutia | 2 | 4 |
| Lizaso | 1 | 5 |
| Eizagirre | 1 | 4 |
| Aizpuru | 1 | 4 |
| Abrego | 1 | 1 |
| Areso | 1 | 1 |

## Erreferentziak

* ↑ Jesús Abrego Narvarte Auñamendi Eusko Entziklopedia

## Kanpo estekak

* Datuak: Q8261077
# Buruzagi

Buruzagia edo burua talde edo erakunde hierarkiko batean partaideen gainean agintaritza duen pertsona da. Agintaritza hau hainbat mailatan zehaztu daiteke: buruzagia antolakuntza, plangintza, helburuak zehaztu eta erabaki nagusiak hartzen dituen pertsona izan daiteke; beheragoko maila batean, hartutako erabaki orokorrak gauzatzeko aginduak eman eta horien betetzeaz arduratzen den pertsona ere izan daiteke. Lidergoa duen pertsonari ere buruzagi deritzo, modu informal batean.

## Ikus gainera

* Estatu buruzagi
* Buruzagi militar

## Kanpo estekak

* Datuak: Q1240788
# Buruzagiak dio

Buruzagiak dio (edo Buruak dio) edo Unaik dio hiru jokalari edo gehiagoren artean jolasteko jolasa da. Lehenik eta behin, jokalari bat "Buruzagi" izendatzen da edo "Unai" izena ematen zaio. Buruzagiak aginduak emango ditu eta gainerako jokalariek agindutakoa beteko dute (arruntean, gorputz-ekintzak izaten dira, adibidez, "jauzi egin" edo "mihia atera", baldin eta agindua aurretik Buruzagiak "Buruzagiak dio" esan badu. Beraz, jokalariak aurretik "Buruzagiak dio" esaldia ez duten aginteren bat jarraituz gero, kanporatuak izango dira. Era berean, burutzen duten ekintza zuzena ez bada kanporatuak izango dira ere.
Buruzagiaren helburua gainerako jokalariak kanporatzea da, eta horretarako eurak nahasten saiatu daiteke, adibidez ezkerreko hanka gainean jauzi eginez eta "Buruzagiak dio... eskumako hanka gainean jauzi!" esanez. Kanporatu barik geratzen den azken jokalariak jolasa irabaziko du. Azkenean bi edo jokalari gehiago badaude eta denak aldi berean kanporatuak izanez gero, Buruzagiak irabaziko du.
Beste hizkuntza batzuetan honela izendatzen da jolasa:
* Arabiera: "الجنرال عمل كده" ("Jeneralak aginduta", Egipto), "قال المعلّم" ("Irakasleak dio", Libano) eta "سلمان يقول" ("Salmanek dio", Irak)
* Bengalera: "নেতা বলেছেন" ("Buruzagiak dio")
* Kantonera: "老師話" ("Irakasleak dio")
* Daniera: "Simon siger" ("Simonek dio")
* Nederlandera: "Commando" ("agindua" nederlanderaz), edo "Jantje zegt" ("Jonek dio") Belgikako Flandiar eremu batzuetan.
* Esperanto: "Zamenhof diris" ("L. L. Zamenhof dio")
* Finlandiera: "Kapteeni käskee" ("Kapitainak dio")
* Frantsesa: "Jacques a dit" ("Jackek esanda"), edo "Jean dit" ("Jonek says") Quebecen.
* Alemaniera: "Kommando Pimperle" (edo antzeko arauekin "Alle Vögel fliegen hoch")
* Hebreera: "המלך אמר", "הרצל אמר" edo "עודד אמר" ("Herzlek dio", "Erregeak dio")
* Hungariera: "Simon mondja" ("Simonek dio")
* Islandiera: "Símon segir" ("Simonek dio")
* Ingelesa: "Simon says" ("Simonek dio")
* Irlandera: "Deir Ó Grádaigh" ("O'Gradyk dio")
* Italiera: "Il ballo di Simone" ("Simonen dantza")
* Japoniera: "船長さんの命令" ('Senchosan no meirei', "Ontziko kapitainak aginduta")
* Koreera: "시몬 가라사대" ("Simonek dio")
* Norvegiera: "Kongen befaler" ("Erregeak agintzen du")
* Poloniera: "Szymon mówi" ("Simonek dio")
* Portugalera: "O rei manda" ("Erregeak agintzen du"), edo "O mestre mandou" ("Nagusiak aginduta") Brasileko Portugaleraz
* Erromaniera: "Răzvan spune" ("Răzvanek dio")
* Gaztelania: "Simón dice" ("Simonek dio")
* Suediera: "Följa John" ("Jonek dio")
* Turkiera: "Yakup der ki" ("Yakupek dio")

## Kanpo estekak

* Datuak: Q2287999
* Multimedia: Simon Says / Q2287999
# Buruzagien burruka

Buruzagien burruka (frantsesez: Le Combat des chefs Asterix galiarraren abenturak kontatzen dituen zazpigarren komikia da. 1966an argitaratu zen liburu eran frantsesez.

## Istorioa

Oharra: Atal honek istorio osoa edo amaiera argitzen du.
Prorromanixek, erromatarren aldeko den galiar buruzagiak Abrarakurzix buruzagien borrokara desafiatzen du. Garailea garaituaren herrixkako buruzagi bihurtuko da. Panoramixek, Obelixen menhirkada baten ondoren oroimena galtzen du eta ez daki bere herrixkako jendeari gizaz haraindiko indarra ematen dien edabe magikoa prestatzen. Baina halako batean oroimena berreskuratzen du, eta horrek Abrarakurzix indarberritu egiten du, azkenik Prorromanix garaituz.

## Kanpo estekak

* Datuak: Q1194700
# British American Tobacco

British American Tobacco plc (BAT) Londres hirian egoitza duen tabako enpresa multinazionala da. 2019an bere arloko enpresarik handiena zen mundu osoan. Konpainiak Dunhill, Kent, Lucky Strike, Pall Mall eta Rothmans bezalako markak ekoizten ditu mundu osoko 180 herrialdetan zehar.
Johannesburgoko eta Londresko burtsetako eta FTSE 100 indizetako kidea da.

## Erreferentziak

* ↑ (Ingelesez) Statista. 10 leading tobacco companies worldwide based on net sales. .

## Kanpo estekak

* (Ingelesez) Webgune ofiziala
* Datuak: Q856411
* Multimedia: British American Tobacco / Q856411
# Britholita-(Ce)

Britholita-(Ce) silikato motako minerala da eta britholite taldearen kidea da.

## Ezaugarriak

Britholita-(Ce) silikato mineralaren formula kimikoa hau da: ${\ce {(Ce,Ca)5(SiO4)3OH}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Britholite-(Ce): Mineral information, data and localities.» www.mindat.org (Noiz kontsultatua: 12-05-2019).
# British Council

British Council, euskaraz Britainiar Kontseilua, Erresuma Batuko Londres hiriburuan egoitza duen kultura erakunde publiko bat da. Bere helburua ingeles hizkuntza eta britainiar kultura hezkuntza, ekitaldi eta jardueren bidez ezagutarazi eta hedatzea da.
1934an sortu zen eta Erresuma Batuak atzerrian eta gainontzeko herrialdeekin duen harremanean, bereziki kultura arloan, hobetzen ahalegintzeko berebiziko garrantzia du. Helburu horretarako mundu osoko herrialde askotan ordezkaritzak ditu.

## Kanpo estekak

* Webgune ofiziala (Ingelesez)
* Datuak: Q45433
* Multimedia: British Council / Q45433
# British Film Institute

British Film Institute (BFI) (euskaraz: Zinema Britainiarraren Institutua) irabazi-asmorik gabeko erakundea da, eta errege-dekretu bidez ezarri da helburu hauetarako:
| « | Erresuma Batuan zinemako, telebistako eta mugimenduan dagoen irudiko arteen garapena bultzatzea, bizitza eta ohitura garaikideen erregistro gisa erabil daitezen sustatzea, zinemari, telebistari eta mugimenduan dagoen irudiari buruzko hezkuntza sustatzea, gizartean duten eragina, britainiar eta munduko zinema-lerrorik zabalena eskuratu eta aintzat har dadin sustatzea, eta Erresuma Batuko irudiaren historia eta ondarea islatzen duten bildumak ezarri, zaindu eta garatzea. | » |

## Historia

BFI 1933an sortu zen. Bizitza nazionaleko zineari buruzko txosten batean egindako gomendio baten ondorioz sortu bazen ere, garai hartan institutua konpainia pribatua zen, nahiz eta bere historian zehar diru publikoa jaso duen, hala nola Kontseilu Pribatukoa eta Diruzaintzakoa 1965az geroztik, eta orduz geroztik kultura-sailakoa.
1948ko Radcliffe txostenari jarraiki berregituratu zen institutua. Hark gomendatu zuen film-artearen balioespena garatzean kontzentratu behar zela, berak sortu ordez. Beraz, hezkuntza-zinemaren ekoizpenaren kontrola Hezkuntzako Ikusizko Laguntzarako Batzorde Nazionalera pasatu zen, eta Britainia Handiko Zinema Akademiak bere gain hartu zuen ekoizpena sustatzeko kontrola. 1952tik 2000ra, BFIk zinemagile berri eta esperimentalak funtsez hornitu zituen BFIko Produkzio Batzordearen bidez.
Institutuak errege-dekretu bat jaso zuen 1983an. 2000. urtean eguneratu zen, EBko Zinema Kontseiluak BFIren urteko diru-laguntza (gobernuaren sorospena) emateko ardura bere gain hartu zuen urte berean. Karitatezko erakunde independente gisa, Karitate Batzordeak eta Kontseilu Pribatuak arautzen dute BFI.
1988an, BFIk London Museum of the Moving Image (MOMI) — Mugimenduan dagoen Irudiaren Londresko Museoa— ireki zuen Hego Erriberan. MOMI nazioartean txalotu zuten, eta entretenimenduaren bidez hezteko estandar berriak ezarri zituen. Baina, gero, ez zituen jaso etengabeko inbertsio-maila handiak, aurrerapen teknologikoen mailan eta ikusleen itxaropen gero eta handiagoen mailan mantentzeko aukera eman ziezaioketenak. Museoa "aldi baterako" itxi zen 1999an, BFIk birkokatu egingo zela esan zuenean. Hori ez zen gertatu, eta 2002an itxi zen MOMIa, Hegoaldeko Erriberako eremua berriro urbanizatzea erabaki zenean.

## Erreferentziak

* ↑ Elizabeth II. (1983ko uztailaren 18a, 2000ko apirilaren 19an zuzendua). British Film Institute: Royal Charter. Charity Commisioners for England and Wales.

## Kanpo estekak

* Datuak: Q260528
* Multimedia: British Film Institute / Q260528
# British Academy of Film and Television Arts

British Academy of Film and Television Arts (euskaraz Britainiar Zinemagintza eta Telebistako Akademia) edo BAFTA Erresuma Batuko Zinemagintza eta Telebistaren munduko jendea biltzen duen erakundea da.
Erakunde hau gutxi gorabehera 6500 kideek osatzen dute, eta hauen helburua "zinema, telebista edota bideo-jokoen munduan lan egiten dutenei bultzada ematea da, euren lan bikaina ezagutzera eman eta sarituz, eta mugimenduzko arte bisual mota hauetako edozeinetako erabiltzaileak hezitzea".

## Sari emateak

BAFTAk sari emate ekitaldi ezberdinak ospatzen ditu urtez urte:
* British Academy Film Awards: Aurreko urtean Erresuma Batuko zinema aretoetan estreinatutako filmeen merituak goraipatzeko.
* British Academy Television Awards: Aurreko urtean Erresuma Batuan estreinatutako telebista saioen ageriko merituak goraipatzeko.
* British Academy Television Craft Awards: Aurreko urtean Erresuma Batuan estreinatutako telebista saioetako teknikari eta artisauen merituak goraipatzeko.
* British Academy Games Awards: Aurreko urtean Erresuma Batuan estreinatutako bideo-jokoen merituak goraipatzeko.
* British Academy Children's Awards: Aurreko urtean Erresuma Batuan haurrei zuzenduta estreinatutako film, telesaio eta bideo-jokoen merituak goraipatzeko.
* BAFTA Student Film Awards: Filmeen munduan suspertzen ari den talentu berria goraipatzeko.

## Kanpo estekak

* Datuak: Q159661
* Multimedia: BAFTA Awards / Q159661
# British Airways

British Airways (NAZE: BA, NAGE: BAW, eta Callsign: SPEEDBIRD) Erresuma Batuko airelinea internazionala da, bere izen ofizila British Airways plc da.
1974ko martxoaren 31an sortu zen. 2009an Iberiarekin bat egiteko akordioa sinatu zuten.

## Kanpo estekak

* (Ingelesez) British Airways-en webgunea
* Datuak: Q8766
* Multimedia: British Airways / Q8766
# British Library

British Library (euskaraz: «Britainiar Liburutegia») Erresuma Batuko liburutegi nazionala da, bai eta mundu osoko liburutegi handienetakoa ere. Londres hiriburuan dago. Bertan, 150 milioi aletik gora gordetzen dira, urteko 3 milioi objetu berri gehitzen zaizkiolarik.
Britainiar Liburutegian beste objetu askoren artean liburu, mapa, egunkari, musikalan, patente, eskuizkribu eta zigiluak daude. 625 k. luzeko estanterietan gordetzen dira, urteko 12 kilometro inguru handitzen delarik. Irakurtokiak 1.200 irakurleentzako gaitasuna du.

## Kanpo estekak

* Britainiar Liburutegiaren webgunea (Ingelesez)
* Online katalogoa (Ingelesez)
* Datuak: Q23308
* Multimedia: British Library / Q23308
# Britholita-(Y)

Britholita-(Y) silikato motako minerala da eta britholite taldearen kidea da.

## Ezaugarriak

Britholita-(Y) silikato mineralaren formula kimikoa hau da: ${\ce {(Y,Ca)5(SiO4)3OH}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Britholite-(Y): Mineral information, data and localities.» www.mindat.org (Noiz kontsultatua: 12-05-2019).
# Brithombar

Brithombar, "Brithomaren lurraldea" esan nahi duena sindarinez, Tolkienen legendarium ospetsuko toki bat da, bere hil ondorengo lana den Silmarillionen agertzen dena. Faletako mendebaldeko portua da, Brithom ibaiaren itsasoratzean kokatua, bere izena, ibai honetatik jasotzen duelarik.
Zuhaitzen Aroetan sortu zuten Teleriek Zirdane agindupean, Itsasontzien Zurgina zena, Eglaresteko portuarekin batera. Melkorrek setiatu zuen Eguzkiaren Lehen Aroaren hasieran, eta Noldorrek askatu eta berreraiki zuten Amanera Helcaraxëtik iritsi zirenean. Nirnaeth Arnoediad izeneko guduan, askok, babesa, Brithombarren harresi handien atzean bilatu zuten, baina Melkorrek portua suntsitu zuen, eta, bizirik iraun zutenek, Balar uhartera ihes egin zuten Zirdan eta Gil-Galadekin batera.
# Binic

Binic (bretainieraz Binig) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q214370
* Multimedia: Binic / Q214370
# Binilo

Biniloa edo binila (CH$_2$=CH-) etilenotik (CH$_2$=CH$_2$) eratorritako erradikal monobalentea da.

## Binilozko polimeroak

* Polibinilo azetato edo polibinil azetato (PVAc)
* Polibinilo alkohol edo polibinil alkohol (PVA)
* Polibinilo kloruro edo polibinil kloruro (PVC)

## Kanpo estekak

* Datuak: Q503100
* Multimedia: Vinyl group / Q503100
# Binil alkohol

    Ez nahasi etanol edo etinolarekin.
Binil alkohola edo etenola (IUPAC: etenol) enolik sinpleena da. Bere formula kimikoa C$_2$H$_3$OH (H$_2$C=CHOH) eta bere CAS zenbakia 557-75-5 dira. Egoera normalean, azetaldehidoan tautomerizatzen du.

## Erreferentziak

* ↑ Euskalterm: [Hiztegi Terminologikoa] [2009]

## Kanpo estekak

* Datuak: Q409591
* Multimedia: Ethenol / Q409591
# Binilo Bala

Binilo Bala Zarama musika taldearen seigarren diskoa da, 1994. urtean taldeak argitaratutakoa. Zaramaren azken diska izatekoa zen, 15 urteko etenaldiaren ondoren diska berriak atera ditu ordea.

## Partaideak

* Roberto Moso (ahotsa)
* Txus Alonso (gitarra)
* Tontxu Tabares (gitarra)
* Alfonso Herrero (baxua, ahotsa)
* Ernesto Alava (bateria)
* Joseba Lafuente (teklatuak)

## Grabaketa eta abestiak

1991 urtean Sexkalextrik disko arrakastatsua atera ondoren taldearen amaiera iragartzen zuten zurrumurruak agertu ziren. 1993 urtean aurreko disketako abestiekin egindako bilduma bat atera zuten, Zaramaren Erdian, eta honek aregatotu egin zituen zurrumurru horiek. 1994an Binilo Bala ateratzerakoan argi esan zuten azken diska izatekoa zela. Taldearen hasieran baxujolea izan zen Iosu Expósitori (Eskorbuto) dedikatoria berezia egiten zaio diskan.
Taldearen aldaketarik handiena baxujolearena izan zen, Alfonso Herrerok hartu baitzuen Javier Álvarezen lekua. Rock gogorragoa egiten saiatu ziren diska honetan eta Joseba Lafuenteren teklatuekin rock sinfonikora ere inguratu ziren hainbat abestitan. Hitzetan hainbat kolaboratzaile izan zituzten, hala nola, Joseba Egiguren (Zorrik ez), Andres Abuin (Zorrik ez eta Kaia Barrenian) eta Xabier Euzkitze (Milioi bat dolar). Honetaz gain bada Los Berrones talde asturiarraren Chacho abestiaren bertsio bat ere, Txatxo, diska osoko abesti ezagunena bihurtu zena, taldearen ikonoetako bat gainera.
Diska bukatzeko Urtain boxeolari mitikoaren omenezko abestia dago, taldeak inoiz egin duen abesti luzeena, sei minututik gorakoa. Urtain beraren ahotsa ere entzuten da abestiaren amaieran.

## Azala

Bi boxeolari ageri dira borrokan, bietako bat Urtain da. Manolo Gil da azalaren egilea.

## Kantuen zerrenda

* Kostako bidea - 3:20
* Rock & Roll marruma - 5:02
* Milioi bat dolar - 3:27
* Zorrik ez - 4:00
* Kaia barrenian - 5:30
* Gaueko buruko mina - 2:56
* Txatxo - 5:07
* Errespetatu - 3:35
* Larruz larru - 4:07
* Urtain - 6:13

## Erreferentziak

* ↑ Binilo bala. (Noiz kontsultatua: 2018-02-12).
* ↑ Txiribita. (2008-07-25). «Zarama - Binilo Bala (1994)» EKAITZALDI (Noiz kontsultatua: 2018-02-12).
* ↑ (Gaztelaniaz) «LaFonoteca, Disco: Binilo Bala» lafonoteca.net (Noiz kontsultatua: 2018-02-12).
* ↑ franziskaner6282. (2009-11-27). Los Berrones - Chacho. (Noiz kontsultatua: 2018-02-12).

## Kanpo estekak

* Datuak: Q55863028